Marolene Groenewald – Noordelike Helpmekaar Studiefonds
Ek het in 2013 aan Hoërskool Fichardtpark gematrikuleer en tans is ek 'n 4de jaar LL.B student aan die Universiteit van die Vrystaat.
Alhoewel 2016 'n baie moeilike akademiese jaar was, is ek baie trots om te sê dat ek verskeie onderskeidings behaal het.
Dit is my droom om eendag 'n suksesvolle prokureur te wees en 'n verskil te maak in die regsprofessie. Ek wil graag eendag in Strafreg of in Arbeidsreg spesialiseer. Ek besef dat sukses slegs behaal kan word deur harde werk, vasberadenheid en laat nagte voor my boeke.
Alhoewel hierdie vier jaar uitdagend was, voel ek baie trots op myself dat ek al die struikelblokke oorkom het.
Ek was baie verras om te hoor dat ek vir die tweede keer n meriete-toekenning ontvang het by die Noordelike Helpmekaar Studiefonds . Ek wil baie dankie se vir al die ondersteuning en motivering. Ek wil ook dankie se aan my familie en vriende vir al die ondersteuning en liefde wat ek jaar na jaar ontvang tydens my studies.
Laastens wil ek vir Here Jesus bedank, sonder Sy krag sou niks van dit moontlik gewees het nie.
Ek wil aanhou met my goeie punte in die jaar wat volg en Noordelike Helpmekaar-Studiefonds weer eens trots maak.